**Утвърждавам:**

**РЕКТОР: Проф. д.н. Ирена Петева**

**ДОКУМЕНТАЦИЯ**

ЗА ВЪЗЛАГАНЕ НА ОБЩЕСТВЕНА ПОРЪЧКА ЧРЕЗ СЪБИРАНЕ НА ОФЕРТИ С ОБЯВА ПО РЕДА НА ЧЛ. 20, АЛ. 3, Т. 2 ОТ ЗОП С ПРЕДМЕТ:

„Доставка на активна нетна електрическа енергия и избор на координатор на стандартна балансираща група за ниско напрежение за нуждите на УниБИТ“.

София, 2019

**Съдържание на документацията:**

1. Пълно описание на предмета на поръчката.
2. Техническа спецификация.
3. Изисквания към участниците.
4. Критерий за възлагане на поръчката.
5. Указания за подготовката и подаване на оферти.
6. Гаранции.
7. Приложения:
8. Опис на представените документи – по Образец № 1;

Оферта с данни на участника в съответствие с изискванията на закона и условията на възложителя – по Образец № 1.1; Документ за упълномощаване, когато лицето, което подава офертата, не е законният представител на участника.

* Документи за доказване на предприетите мерки за надеждност, когато е приложимо;
* Документите по чл. 37, ал. 4 ППЗОП, когато е приложимо.

1. Техническо предложение, съдържащо:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя – по Образец № 2;

в) декларация за съгласие с клаузите на приложения проект на договор – по Образец № 3;

г) декларация за срока на валидност на офертата – по Образец № 4;

3. Ценово предложение – по Образец № 5;

4. Банкова гаранция – Образец № 6 – попълва се допълнително от класираният на първо място участник.

5. Проект на договор – Образец № 7;

6. Копие от документ, от който да е видно правното основание за създаване на обединението, правата и задълженията на участниците в обединението, разпределението на отговорността между членовете на обединението и дейностите, които ще изпълнява всеки член на обединението /когато е приложимо/;

7. Декларация за обстоятелствата по чл. 54, ал. 1, т. 1, 2 и 7 от ЗОП – Образец № 8;

8. Декларация за обстоятелствата по чл. 54, ал. 1, т. 3-5 от ЗОП – Образец № 9;

9. Декларация по чл. 66, ал. 1 от ЗОП за подизпълнителите (ако такива ще бъдат използвани) и дела от поръчката, който ще им бъде възложен, както и доказателство за поетите от подизпълнителите задължения – по образец (Образец № 10), както и декларация от посочените подизпълнители (при наличие на такива) – по Образец № 10.1;

10. Декларация по чл. 101, ал. 11, във връзка с чл. 107, т. 4 от ЗОП за липса на свързаност с друг участник – Образец № 11;

11. Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици от участник/подизпълнител – Образец № 12;

12. Декларация от участника, че е изпълнил минимум две дейности (доставки) с предмет и обем, идентични или сходни с тези на поръчката за последните 3 (три) години от датата на подаване на офертата за участие – Образец № 13;

13. Декларация от участника, че разполага с валиден Лиценз за търговия с електрическа енергия съгласно чл. 39 от Закона за енергетиката – Образец № 14;

14. Декларация от участника, че е регистриран в регистъра на „Електроенергиен системен оператор“ ЕАД като „координатор на стандартна балансираща група“ – Образец № 15.

1. **Пълно описание на предмета на поръчката**
2. **Обект** на обществената поръчка: доставка, съгласно чл. 3, ал. 1, т. 2 от ЗОП;
3. **Предмет:** „Доставка на нетна активна електрическа енергия и избор на координатор на стандартна балансираща група за ниско напрежение за нуждите на УниБИТ“, за учебно-административните сгради, находящи се в град София на адрес: бул. „Цариградско шосе“ № 119 и бул. „Шипченски проход“ № 69А.
4. **Вид на обществената поръчка:** събиране на оферти с обява по реда на чл. 186 – чл. 195 от ЗОП на стойност, попадаща в праговете по чл. 20, ал. 3, т. 2 от ЗОП.
   1. **Мотиви за избор на процедура:**

Съгласно разпоредбата на чл. 20, ал. 3, т. 2 от ЗОП, когато планираната за провеждане поръчка за доставка е на стойност от 30 000 лв. до 70 000 лв., Възложителят следва да я възложи по реда на глава 26 от ЗОП. Предвид прогнозната стойност на доставката и наличието на правните основания Възложителят публикува на профила на купувача обява за събиране на оферти, която се изготвя по образец и съдържа най-малко информацията по приложение № 20.

* 1. **Разглеждане на офертите:**

Възложителят назначава със заповед комисия, която отговаря за разглеждане, оценка и класиране на офертите. Действията на комисията се протоколират.

Офертите ще бъдат отворени от комисията в посочения в обявата ден и час, на адреса на Възложителя – гр. София, бул. „Цариградско шосе“ № 119.

Отварянето на офертите е публично и на него могат да присъстват участниците във възлагането или техни упълномощени представители.

След получаване на офертите и списъка с участниците, членовете на комисията подават декларации за обстоятелства по чл. 103, ал. 2 от ЗОП.

Разглеждането, оценяването и класирането на офертите се извършва съобразно определения от възложителя критерий за възлагане „ най-ниска цена“.

1. **Прогнозна стойност:** Общата прогнозна стойност на поръчката е 69 000,00 лв. (шестдесет и девет хиляди лева) без включено ДДС. В прогнозната стойност са включени всички плащания за доставка на нетна електрическа енергия ниско напрежение за обекти на УниБИТ с адрес бул. „Цариградско шосе“ № 119 и адрес бул. „Шипченски проход“ № 69 А, включени в поръчката, акциз по чл. 20, ал. 2, т. 17 от Закона за акцизите и данъчните складове (ЗАДС) и определената с решения на КЕВР (ДЕКВР) такса (цена) „задължение към обществото“.

Цената на договора не включва регулаторно определените цени за пренос и достъп през/до електроразпределителните мрежи за пренос и достъп през/до електропреносната мрежа.

Посочената стойност на обществената поръчка е прогнозна, определена на база предходно потребление на Възложителя. Реалната стойност, която ще се изразходва по договора може да бъде по-малка от посочената и ще бъде определена според реалното потребление на възложителя за периода на договора.

1. **Срок за изпълнение на поръчката:** 12 (дванадесет) месеца от влизането в сила на договора за възлагане на настоящата обществена поръчка, считано от датата на потвърждаване регистрация на първия график.
2. **Място за изпълнение на поръчката:** Дейността ще се изпълнява за две учебно-административни сгради на УниБИТ, находящи се в град София, на адрес бул. „Цариградско шосе“ № 119 и бул. „Шипченски проход“ № 69 А.
3. **Техническа спецификация**

Наименование на поръчката: „Доставка на нетна активна електрическа енергия и избор на координатор на стандартна балансираща група за ниско напрежение за нуждите на УниБИТ“, за учебно-административните сгради, находящи се в град София на адрес бул. „Цариградско шосе“ № 119 и бул. „Шипченски проход“ № 69А.

Място на изпълнение на доставката – на територията на имотите на учебно-административните сгради на УниБИТ, а именно:

* Учебно-административна сграда, находяща се на адрес: бул. „Цариградско шосе“ № 119 и
* Учебно-административна сграда, находяща се на адрес: бул. „Шипченски проход“ № 69 А.

Обектите са намират на територия, обслужвана от „ЧЕЗ Разпределение България“ АД.

Обекта на Възложителя не е със стандартизиран товаров профил, а с почасово мерене.

Изпълнителят извършва доставка за период от 12 (дванадесет) месеца на нетна активна електрическа енергия и координатор на балансираща група ниско напрежение за обектите и съответната измервателна точка за нуждите на имотите, посочени в настоящата техническа спецификация.

Събирането на оферти с обява е за възлагане на обществена поръчка за доставка на електрическа енергия по свободно договорени цени съгласно чл. 100, чл. 101, чл. 102 и чл. 103 от ЗЕ и Правилата за търговия с електрическа енергия, за захранване на обект на СГП, мрежа ниско напрежение.

**Таблица на обекта включен в поръчката:**

**Обекти на територията на „ЧЕЗ Разпределение България“ АД:**

|  |  |
| --- | --- |
| **Обект/място на доставка** | Университет по библиотекознание и информационни технологии |
| **Адрес на обекта** | Гр. София, бул. „Цариградско шосе“ № 119 |
| **Клиентски №** | 210007226229 |
| **Абонатен №** | 95612036 |
| **Идентификацио нен код на точка на измерване** | 32Z1030000954 |
| **Електромер №** | 62073546 |
| **Ниво на напрежение** | Ниско |

**Таблица с месечно потребление за обект УниБИТ –**

**бул. Цариградско шосе № 119**

|  |  |  |  |  |
| --- | --- | --- | --- | --- |
| **№** | **МЕСЕЦИ**  **2016/2017** | **Активна дневна (кВтч)** | **Активна нощна (кВтч)** | **Общо (кВтч)** |
| 1. | Януари | 34652 | - | 34652 |
| 2. | Февруари | 38041 | - | 38041 |
| 3. | Март | 38812 | - | 38812 |
| 4. | Април | 23995 | - | 23995 |
| 5. | Май | 20328 | - | 20328 |
| 6. | Юни | 21877 | - | 21877 |
| 7. | Юли | 36116 | - | 36116 |
| 8. | Август | 14149 | - | 14149 |
| 9. | Септември | 18965 | - | 18965 |
| 10. | Октомври | 32276 | - | 32276 |
| 11. | Ноември | 39850 | - | 39850 |
| 12. | Декември | 43073 | - | 43073 |
|  | **Общо:** | **362134** | **-** | **362134** |

**Таблица на обекта включен в поръчката:**

**Обекти на територията на „ЧЕЗ Разпределение България“ АД:**

|  |  |
| --- | --- |
| **Обект/място на доставка** | Университет по библиотекознание и информационни технологии |
| **Адрес на обекта** | Гр. София, бул. „Шипченски проход“ № 69А |
| **Клиентски №** | 210007228229 |
| **Абонатен №** | 93219106 |
| **Идентификационен код на точка на измерване** | 32Z1030004299102 |
| **Електромер №** | 51060572 |
| **Ниво на напрежение** | Ниско |

**Таблица с месечно потребление за обект УниБИТ – бул. „Шипченски проход“ № 69А**

|  |  |  |  |  |
| --- | --- | --- | --- | --- |
| **№** | **МЕСЕЦИ**  **2017** | **Активна дневна (кВтч)** | **Активна нощна (кВтч)** | **Общо (кВтч)** |
| 1. | Януари | 2730 | 1020 | 3750 |
| 2. | Февруари | 3930 | 1290 | 5220 |
| 3. | Март | 3720 | 1140 | 4860 |
| 4. | Април | 2910 | 870 | 3780 |
| 5. | Май | 2310 | 720 | 3030 |
| 6. | Юни | 660 | 210 | 870 |
| 7. | Юли | 288 |  | 288 |
| 8. | Август | 288 |  | 288 |
| 9. | Септември | 336 |  | 336 |
| 10. | Октомври | 315 |  | 315 |
| 11. | Ноември | 453 |  | 453 |
| 12. | Декември | 546 |  | 546 |
|  | **Общо:** | **18486** | **5250** | **23736** |

Прогнозно количество за доставка на електрическа енергия ниско напрежение за срока на действие на договора – **385870,00 кВтч.**

Количеството за доставка на електрическа енергия ниско напрежение е прогнозно и не обвързва Възложителя да го потреби. За срока на договора Възложителят си запазва правото на промяна в прогнозното количество в положителна или отрицателна посока според възникналата необходимост, като доставчика се задължава да достави нужното количество електроенергия за денонощие, за месец и за целия период на договора.

**Избраният за изпълнител участник извършва:**

* Избраният за изпълнител участник се задължава да извърши пълно администриране на информационния поток с лицензираните електроразпределителни предприятия (ЕРП) на територията, на която се намират измервателната точка и Електроенергийния системен оператор (ECO) и поемане на разходите за небаланси, при специалните изисквания на възложителя посочени в Техническата спецификация и съгласно предложеното от избрания за изпълнител участник в Предложение за изпълнение на поръчката и Ценово му предложение;
* Извършва енергиен мониторинг и изготвяне на прогнози, регистриране на графици, които се известяват (регистрират) в ECO, в които са отразени почасовите дневни нетни количества активна електрическа енергия на ниско напрежение както и извършване на всички необходими дейности, свързани с участието на Възложителя на свободния пазар на електрическа енергия, съгласно ПТЕЕ, Закона за енергетиката (ЗЕ) и Правилата за измерване на количествата електрическа енергия (ПИКЕЕ);
* Доставя необходимите прогнозни количества нетна активна електрическа енергия за всички тарифни зони (върхова, дневна и нощна) ниско ниво на напрежение. Възложителят си запазва правото на промяна в прогнозното количество в зависимост от възникналата необходимост.
* Изготвя подробен индивидуален анализ на характерния профил на клиента с цел оценка на енергийната му ефективност.
* Администрира прогнозните дневни нетни количества активна електрическа енергия на ниско напрежение, които се известяват (регистрират) в ECO под формата на графици, в които са отразени почасовите количества, които избрания за изпълнител участник планира да доставя и продава на Възложителя и обмена на информация с лицензираното ЕРП на територията, на която се намират съответните измервателни точки.

**Избрания за изпълнител участник е длъжен:**

* Да спазва разпоредбите, заложени в Закон за енергетиката (ЗЕ) и наредбите към него, както и всички нормативни изисквания заложени в Правилата за търговия с електрическа енергия (ПТЕЕ) и Правилата за измерване на количествата електрическа енергия (ПИКЕЕ);
* Да включи обектите на Възложителя в стандартна балансираща група, без Възложителя да заплаща такса за участие.
* Да извършва всички необходими действия, така че да осигури изпълнението на договора и да не бъде отстранен от пазара на балансираща енергия.
* Да уведоми Възложителя незабавно при невъзможност или забавяне на изпълнението на задълженията му по договора.
* В качеството на координатор на балансираща група, да осигурява прогнозиране на потреблението на обекта на Възложителя и да извършва планиране и договаряне на конкретни количества нетна електрическа енергия, съгласно ПТЕЕ, като:

*-* Изготвя почасови дневни графици за доставка на електрическа енергия за обекта на Възложителя, като графиците следва да съобразяват очаквания часов товар.

*-* Изпраща почасовите дневни графици за доставка към системата за администриране на пазара на оператора на електроенергийната система, в съответствие с разпоредбите на ПТЕЕ.

*-* Потвърждава от името на Възложителя графиците за доставка в системата за администриране на пазара на оператора на електроенергийната система.

*-* Осигурява отговорността по балансиране, като урежда отклоненията от заявените количества електроенергия за всеки период на сетълмент в дневните графици за доставка и тяхното заплащане, като всички разходи/приходи по балансирането на обектите на Възложителя, са за сметка на Изпълнителя.

* Изпълнителят ежемесечно издава фактура за обектите на Възложителя, включваща консумираната активна електрическа енергия за определения месец, отчетена по измервателния уред на съответната измервателна точка, по определената в договора единична цена за един МВтч, акциз по чл. 20 ал. 2 т. 17 от ЗАДС и определената с решения на КЕВР (ДКЕВР) такса (цена) „задължения към обществото“.

*При фактуриране цена за „задължения към обществото*” *определена от КЕВР, акциз и ДДС.*

Възложителят заплаща на изпълнителя по банков път дължимите суми в срок до 15 календарни дни след получаване на фактурата.

1. **Изисквания към участниците**
2. **1.Общи изисквания.**
3. Участник в обществената поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено и което отговаря на условията, посочени в ЗОП и обявените изисквания на Възложителя в указанията за участие.
4. В случай, че участникът участва като обединение, което не е регистрирано като самостоятелно юридическо лице, тогава участникът следва да представи копие на документ, от който да е видно правното основание за създаване на обединението, както и следната информация във връзка с конкретната обществена поръчка:

* правата и задълженията на участниците в обединението;
* разпределението на отговорността между членовете на обединението;
* дейностите, които ще изпълнява всеки член на обединението.

1. Не се допускат промени в състава на обединението след крайния срок за подаване на офертата. Когато в представеното копие на документ по т.1.2. липсват клаузи, гарантиращи изпълнението на горепосочените условия, или състава на обединението се е променил след подаването на офертата - участникът ще бъде отстранен от участие в настоящата обществена поръчка.
   1. Когато не е приложено в офертата копие от документ, от който да е видно правното основание за създаване на обединението, Комисията назначена от Възложителя за разглеждане и оценяване на подадените оферти, го изисква на основание чл. 54, ал. 8 от ППЗОП.
   2. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
   3. В обществената поръчка едно лице може да участва само в едно обединение.

За участието си в обществената поръчка участниците следва да посочат идентификационен номер по ДДС, ако е приложимо или друг национален идентификационен номер (ЕИК съгласно чл. 23 от Закона за търговския регистър/ БУЛСТАТ за българските участници) или друга идентифицираща информация в съответствие със законодателството на държавата, в която участникът е установен. Участниците следва да посочат и адрес за кореспонденция (пощенски адрес, електронен адрес, интернет адрес, телефон и лице/а за контакт).

*Участниците следва да* подадат декларация по образец на възложителя за липсата на обстоятелствата по чл. 54, ал. 1, т. 1-5 и 7 ЗОП. /Образец № 8/

Участниците следва да подадат декларация по образец на възложителя за липсата на обстоятелствата по чл. 54, ал. 1, т. 3-5 ЗОП. /Образец № 9/

Декларацията за липсата на обстоятелствата по чл. 54, ал. 1, т. 1, 2 и 7 ЗОП се подписва от лицата, които представляват участника. Когато участникът се представлява от повече от едно лице, декларацията за обстоятелствата по чл. 54, ал. 1, т. 3-5 ЗОП се подписва от лицето, което може самостоятелно да го представлява. Декларация следва да бъде представена и за подизпълнител и за трето лице, ако участникът предвижда позоваване на капацитета на трето лице или дял от поръчката, който ще бъде възложен на подизпълнител.

**1.6.** Свързани лица не могат да бъдат самостоятелни участници в една и съща процедура.

Когато определеният изпълнител е неперсонифицирано обединение и Възложителят не е предвидил в обявата изискване за създаване на юридическо лице, договорът за обществена поръчка се сключва, след като изпълнителят представи пред Възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Участниците в обединението носят солидарна отговорност за изпълнение на договора за обществената поръчка.

**1.7.** При подаване на оферта участникът декларира липсата на основанията за отстраняване и съответствие с критериите за подбор.

Основанията по чл. 54, ал. 1, т. 1, 2 и 7 от ЗОП се отнасят до лицата, посочени в чл. 54, ал.2 от ЗОП: Тези които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

Съгласно чл. 40, ал. 1 от ППЗОП лицата по чл. 54, ал. 2 ЗОП са:

1. лицата, които представляват участника или кандидата;

2. лицата, които са членове на управителни и надзорни органи на участника или кандидата;

3. други лица със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

Лицата по чл. 40, ал. 1 т. 1 и 2 от ППЗОП са, както следва:

1. при събирателно дружество - лицата по чл. 84, ал. 1 и чл. 89, ал. 1 от Търговския закон;

2. при командитно дружество - неограничено отговорните съдружници по чл. 105 от Търговския закон;

3. при дружество с ограничена отговорност - лицата по чл. 141, ал. 1 и 2 от Търговския закон, а при еднолично дружество с ограничена отговорност - лицата по чл. 147, ал. 1 от Търговския закон;

4. при акционерно дружество - лицата по чл. 241, ал. 1, чл. 242, ал. 1 и чл. 244, ал. 1 от Търговския закон;

5. при командитно дружество с акции - лицата по чл. 256 във връзка с чл. 244, ал. 1 от Търговския закон;

6. при едноличен търговец - физическото лице - търговец;

7. при клон на чуждестранно лице - лицето, което управлява и представлява клона или има аналогични права съгласно законодателството на държавата, в която клонът е регистриран;

8. в случаите по т. 1 - 7 - и прокуристите, когато има такива;

9. в останалите случаи, включително за чуждестранните лица - лицата, които представляват, управляват и контролират участника съгласно законодателството на държавата, в която са установени.

При поискване от страна на Възложителя, участниците са длъжни да представят необходимата информация относно правно - организационната форма, под която осъществяват дейността си, както и списък на всички задължени лица по смисъла на чл. 54, ал. 2 от ЗОП независимо от наименованието на органите, в които участват, или длъжностите, които заемат, включително и лицата по чл. 40, ал. 1, т. 3 от ППЗОП - със статут, който им позволява да влияят пряко върху дейността на предприятието по начин, еквивалентен на този, валиден за представляващите го лица, членовете на управителните или надзорните органи.

**1.8.** Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделна декларация, който съдържа информацията по т. 1.7.

**1.9.** Възложителят може да изисква от участниците по всяко време да представят всички или част от документите, чрез които се доказва информацията, посочена в декларациите, когато това е необходимо за законосъобразното провеждане на обществената поръчка.

**1.10.** Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване, както и съответствието с поставените критерии за подбор. Документите се представят и за подизпълнителите и третите лица, ако има такива.

**Документи удостоверяващи липсата на основанията за отстраняване.**

1. за обстоятелствата по чл. 54, ал. 1, т. 1 от ЗОП— свидетелство за съдимост;

2. за обстоятелството по чл. 54, ал. 1, т. 3 от ЗОП - удостоверение от органите по приходите и удостоверение от общината по седалището на възложителя и на участника;

3. за обстоятелствата по чл. 54, ал. 1, т. 4, 5 от ЗОП - декларация;

4. за обстоятелствата по чл. 54, ал. 1, т. 7 от ЗОП - декларация;

Когато участникът, избран за изпълнител, е чуждестранно лице, той представя съответният документ по т. 1, т. 2, т. 3, издаден от компетентен орган, съгласно законодателството на държавата, в която участникът е установен,

В случаите, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава.

Когато декларацията няма правно значение, участникът представя официално заявление, направено пред компетентен орган в съответната държава.

Възложителят няма право да изисква представянето на посочените документи, когато обстоятелствата в тях са достъпни чрез публичен безплатен регистър или информацията или достъпът до нея се предоставя от компетентния орган на възложителя по служебен път.

**Документи удостоверяващи липсата на основанията за отстраняване.**

**1.11.** Участниците в настоящата обществена поръчка могат да използват капацитета на трети лица при условията на чл. 65 от ЗОП.

а) Участниците могат за конкретната поръчка да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.

б) По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.

в) Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

г) Третите лица трябва да отговарят на съответните критерии за подбор, за доказването на които участникът се позовава на техния капацитет и за тях да не са налице основанията за отстраняване от процедурата.

д) Възложителят изисква от участника да замени посоченото от него трето лице, ако то не отговаря на някое от условията по б. „ г“

е) В условията на процедурата възложителят изисква солидарна отговорност за изпълнението на поръчката от участника и третото лице, чийто капацитет се използва за доказване на съответствие с критериите, свързани с икономическото и финансовото състояние.

ж) Когато участник в процедурата е обединение, той може да докаже изпълнението на критериите за подбор с капацитета на трети лица при спазване на условията по б. „б“, „в“ и „г“.

**1.12**. Участниците в настоящата обществена поръчка посочват в офертата подизпълнителите и дела от поръчката, който ще им възложат, ако възнамеряват да използват такива. В този случай се прилагат условията на чл. 66 от ЗОП и ППЗОП. (декларации по Образец № 10 и при нужда по Образец №10.1)

Подизпълнителите нямат право да превъзлагат една или повече от дейностите, които са включени в предмета на договора за подизпълнение. Не е нарушение на забраната доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

а) Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

б) Възложителят изисква замяна на подизпълнител, който не отговаря на условията по б.

в) Когато частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя.

г) Разплащанията по б. „в“ се осъществяват въз основа на искане, отправено от подизпълнителя до възложителя чрез изпълнителя, който е длъжен да го предостави на възложителя в 15-дневен срок от получаването му.

д) Към искането по б. „г“ изпълнителят предоставя становище, от което да е видно дали оспорва плащанията или част от тях като недължими.

е) Възложителят има право да откаже плащане по б. „в“, когато искането за плащане е оспорено, до момента на отстраняване на причината за отказа.

ж) Когато Изпълнителят е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на изпълнителя или на възложителя, възложителят заплаща възнаграждение за тази част на подизпълнителя, въз основа на искане, отправено от подизпълнителя до възложителя чрез

изпълнителя, който е длъжен да го предостави на възложителя в 15-дневен срок от получаването му.

В тези случаи възложителят заплаща цената след представяне на:

- фактура от подизпълнителя в оригинал

- приемно-предавателен протокол,

- искане от подизпълнителя

- становище, от което да е видно дали Изпълнителя оспорва плащанията или част от тях като не дължими.

з) Независимо от възможността за използване на подизпълнители отговорността за изпълнение на договора за обществена поръчка е на изпълнителя.

и) Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

й) При замяна или включване на подизпълнител изпълнителят представя на възложителя всички документи, които доказват изпълнението на условията по б. „и“.

**2.Основания за отстраняване:**

**2.1.** Отстранява се от участие в обществена поръчка чрез събиране на оферта с обява участник, когато:

**2.1.1.** е осъден с влязла в сила присъда, освен ако е реабилитиран, за престъпление по чл. 108а, чл. 159а- 159г, чл. 172, чл. 192а, чл. 194-217, чл. 219-252, чл. 253 -260, чл. 301 -307, чл. 321, 321а и чл. 352 - 353е от Наказателния кодекс;

**2.1.2.** е осъден с влязла в сила присъда, освен ако е реабилитиран, за престъпление, аналогично на тези по т. 2.1.1, в друга държава членка или трета страна;

**2.1.3.** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на възложителя и на участника, или аналогични задължения, установени с акт на компетентен орган, съгласно законодателството на държавата, в която участникът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;

**2.1.4.** е налице неравнопоставеност в случаите по чл. 44, ал. 5 от ЗОП;

**2.1.5.** е установено, че:

а) е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**2.1.6.** е налице конфликт на интереси, който не може да бъде отстранен.

**2.2.** Основанията по т. т. 2.1.1 и 2.1.2 и 2.1.6 се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи.

**2.3.** Основанието по т.2.1.3 не се прилага, когато:

- се налага да се защитят особено важни държавни или обществени интереси;

- размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.

Основанията за отстраняване се прилагат до изтичане на следните срокове:

1. пет години от влизането в сила на присъдата - по отношение на обстоятелства по чл. 54, ал. 1, т. 1 и 2 от ЗОП, освен ако в присъдата е посочен друг срок;

2. три години от датата на настъпване на обстоятелствата по чл. 54, ал. 1, т. 5, буква „а“ от ЗОП, освен ако в акта, с който е установено обстоятелството, е посочен друг срок.

В случай на отстраняване по чл. 54 от ЗОП възложителят трябва да осигури доказателства за наличие на основания за отстраняване.

Когато за участник е налице някое от основанията по чл. 54, ал. 1 ЗОП и преди подаването на офертата той е предприел мерки за доказване на надеждност по чл. 56 ЗОП, тези мерки се описват.

Като доказателства за надеждността на участника се представят следните документи:

1. по отношение на обстоятелството по чл. 56, ал. 1, т. 1 и 2 ЗОП - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

2. по отношение на обстоятелството по чл. 56, ал. 1, т. 3 ЗОП - документ от съответния компетентен орган за потвърждение на описаните обстоятелства.

**2.6.** освен на основанията по чл. 54 от ЗОП, възложителят отстранява от участие в поръчката:

**2.6.1.** участник, който не отговаря на поставените критерии за подбор или не изпълни друго условие, посочено в обявата за обществена поръчка;

**2.6.2.** участник, който е представил оферта, която не отговаря на:

а) предварително обявените условия на поръчката;

**2.6.3.** участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 - 5 от ЗОП;

**2.6.4.** участници, които са свързани лица\*.

• „Свързани лица“ са тези по смисъла на § 1, т. 13 и 14 от допълнителните разпоредби на Закона за публичното предлагане на ценни книжа. Участникът декларира посоченото обстоятелство, като попълва декларация /Образец № 11/

1. **Други основания за отстраняване**
   1. Не могат да участват в настоящата обществена поръчка участници, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим, съгласно чл. 3, т. 8 от Закона за икономическите и финансовите отношения с дружествата, регистрирани в юрисдикции е преференциален данъчен режим, контролираните от тях лица и техните действителни собственици*;/декларация Образец №12/*

3.2.Участник, който е предложил обща цена, по-висока от обявената от Възложителя прогнозна стойност.

1. **Критерии за подбор**
2. Годност (правоспособност) за упражняване на професионална дейност
3. Участникът следва да притежава валидна лицензия, издадена от Комисия за енергийно и водно регулиране (КЕВР) за търговия с електрическа енергия с права и задължения на координатор на балансираща група, в съответствие с чл. 39 и сл., вкл. чл. 39, ал. 5 от Закона за енергетиката във връзка с чл. 58 от ПТЕЕ *(или аналогични съгласно законодателството на държавата членка, в която участникът е установен.)*

*- За удостоверяване съответствието си с поставеното изискване участникът декларира съответните обстоятелства, като посочва необходимата информация за лицензия с обхват „Търговия с електрическа енергия", с включени в същата права и задължения, свързани с дейността „координатор на балансираща група", издадена от Комисия за енергийно и водно регулиране /КЕВР/, като посочат номера, под който са вписани в публичния регистър, поддържан от КЕВР, и номера на лицензията в декларация по образец /Образец № 14/*

- При сключване на договора участникът представя заверено копие от Лицензията с обхват „Търговия с електрическа енергия", с включени в същата права и задължения, свързани с дейността „координатор на балансираща група", издадена от Комисия за енергийно и водно регулиране /КЕВР/

1. Участникът следва да е регистриран в „Електроенергиен системен оператор" ЕАД като „Координатор на стандартна балансираща група" с посочен кодов номер и статус „активен", а за чуждестранни лица - в аналогични регистри съгласно законодателството на държавата членка, в която са установени.

* *За удостоверяване съответствието си с поставеното изискване участникът декларира съответните обстоятелства в декларация по образец /Образец № 15/ като посочва необходимата информация за наличие на регистрация в регистъра на „ECO" ЕАД като „Координатор на стандартна балансираща група" или друг еквивалентен регистър съгласно законодателството на държавата членка, в която участникът е установен.*
* *При сключване на договора участникът представя заверено копие от удостоверението/доказателството за регистрация в „ЕСО" ЕАД или друг еквивалентен регистър съгласно законодателството на държавата членка, в която участникът е установен.*

1. Минимални изисквания за икономическо и финансово състояние

*Възложителят не поставя изисквания относно икономическото и финансовото състояние на участниците в настоящата поръчка.*

1. Минимални изисквания към техническите и професионални способности на участниците:
   1. Участникът следва да е изпълнил минимум дейности (минимум една доставка) с предмет и обем, идентични или сходни с тези на поръчката за последните 3 (три) години от датата на подаване на офертата за участие.

*Като дейност (доставка)„идентична или сходна с тази на поръчката", се приема: доставка на нетна електрическа енергия ши доставка на нетна електрическа енергия и осъществяване на задължения като координатор на балансираща група.*

При подаване на офертата участникът декларира съответните обстоятелства, като посочва необходимата информация в декларация по образец */Образец № 13/* с посочване на стойностите, датите и получателите на доставката.

3.2 Участникът да има въведена система за управление на качеството, стандарт БДС EN ISO 9001:2015 или еквивалент /EN ISO-9001:2008 или еквивалент/, или с обхват в съответствие с предмета на поръчката - доставка на електрическа енергия и координатор на балансираща група.

*- За удостоверяване съответствието си с поставеното изискване участникът следва да представи заверено копие от Сертификата или ако прилага еквивалентни мерки за осигуряване на качеството - други доказателства за еквивалентни мерки за осигуряване на качеството.*

**В случай че участникът е обединение или друго образувание, което не е юридическо лице, съответствието с критериите за подбор се доказва от обединението-участник, а не от всяко от лицата, включени в него, с изключение на съответната регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението (по арг. от чл. 59, ал 6 от ЗОП).**

Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване. Документите се представят и за подизпълнителите и третите лица, ако има такива.

При различие между информацията*,* посочена в обявата и в документацията за участие, за вярна се смята информацията, публикувана в обявата*.*

По въпроси, свързани с провеждането на обществената поръчка и подготовката на офертите на участниците, които не са разгледани в документацията, се прилагат разпоредбите па Закона за обществените поръчки и Правилника за прилагане на закона за обществените поръчки.

**6. Обмен на информация:**

Всички действия на възложителя към участниците са в писмена форма. Решенията на възложителя, за които той е длъжен да уведоми участниците, се извършва на адрес посочен от участника: на електронна поща, като съобщението, с което се изпращат, се подписва с електронен подпис, чрез пощенска или друга куриерска услуга с препоръчана пратка с обратна разписка или по факс или чрез комбинация от тези средства по избор на възложителя.

Когато решението не е получено от участника по някой от изброените начини, възложителят публикува съобщение до участника в профила на купувача. Решението се смята за връчено от датата на публикуване на съобщението.

1. **Критерий за възлагане на поръчка**

Обществената поръчка ще се възложи въз основа на икономически най-изгодната оферта. Икономически най-изгодната оферта ще се определя въз основа на критерия за възлагане: „най-ниска цена“, съгласно чл. 70, ал. 2, т. 1 от ЗОП, изразяваща се в най-ниска предложена цена за 1 MWh нетна активна електрическа енергия за ниско напрежение.

Предложената цена за 1 (един) MWh нетна активна електрическа енергия е средна за всички тарифни зони /върхова, дневна и нощна/ и ниво ниско напрежение, в български лева, с точност до втория знак след десетичната запетая.

1. Цената за 1 (един) MWh нетна активна електрическа енергия на ниско напрежение е крайна и включва:
   1. Разходите (таксите) за регистрация на възложителя, като участник в стандартна балансираща група като непряк член съгласно ПТЕЕ и неговото включване като активен член на пазара на балансираща енергия;
   2. Всички разходи свързани с пълната процедура по регистрация и изваждане на обекта на възложителя на свободния пазар на електроенергия;
   3. Цена за доставка на нетна активна енергия на ниско напрежение, без в балансиращата група допълнително да се начисляват суми за излишък и недостиг, нито такса за участие в балансиращата група. В случай на небаланси на електрическата енергия, същите са за сметка на Изпълнителя;
   4. Разходите за извършване на енергиен мониторинг и представянето на възложителя на необходимите графици, които се известяват (регистрират) в ECO, в които са отразени почасовите дневни нетни количества активна електрическа енергия на ниско напрежение и различни справки;
   5. Администрирането на графиците и обмена на информация с лицензираното ЕРП на територията, на която се намира съответната измервателна точка;
   6. Изготвянето на подробен индивидуален анализ на характерния профил на възложителя с цел оценка на енергийната му ефективност;
   7. Регистрираните небаланси (положителни, отрицателни), разходите по изготвяне на прогнози, подаване и регистриране на графици в ECO, съгласно ПТЕЕ, както и всички други разходи, свързани с участието на възложителя па свободния пазар на електрическа енергия;
   8. Разходи за балансиране на електроенергийната система за снабдяване.
2. **Указания за подготовка и подаване на оферти**

Възложителят поддържа „Профил на купувача” на ел. адрес: https://www.unibit.bg/zop; който представлява обособена част от електронна страница на Възложителя с осигурен неограничен, пълен, безплатен и пряк достъп чрез електронни средства.

Документацията за участие в настоящата поръчка е безплатна и всеки участник може да я изтегли от „Профила на купувача”, за да изготви своята оферта.

Възложителят предоставя неограничен, пълен, безплатен и пряк достъп до документацията за обществена поръчка в профила на купувача .

1. **Общи изисквания и условия:**

Документите, свързани с участието в обществената поръчка, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса, посочен от възложителя.

Всеки участник следва да изготви своята оферта на български език, в съответствие с изискванията на Закона за обществените поръчки, Правилника за прилагане на Закона за обществените поръчки и като се придържа точно към обявените от възложителя условия.

Документите, удостоверяващи изпълнението на обществената поръчката, също трябва да бъдат на български език.

* 1. Документите се представят в запечатана непрозрачна опаковка, върху която се посочват:

- наименованието на участника, включително участниците в обединението, когато е приложимо;

- адрес за кореспонденция, телефон и по възможност - факс и електронен адрес;

- наименованието на поръчката.

* 1. Опаковката включва:

**• Опис на представените документи - *по Образец № 1*;**

* Оферта с данни на участника в съответствие с изискванията на закона и условията на възложителя - *по Образец № 1.1;* Документ за упълномощаване, когато лицето, което подава офертата, не е законният представител на участника.
* Документи за доказване на предприетите мерки за надеждност, когато е приложимо;
* Документите по чл. 37, ал. 4 ППЗОП, когато е приложимо.

**- Техническо предложение, съдържащо:**

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническите спецификации и изискванията на възложителя - *по Образец № 2;*

в) декларация за съгласие с клаузите на приложения проект на договор - *по Образец № 3;*

г) декларация за срока на валидност на офертата - *по Образец № 4;*

* **Ценово предложение *- по Образец № 5*;**
* Банкова гаранция — *Образец № 6*; попълва се допълнително от класираният на първо място участник
* Копие от документ, от който да е видно правното основание за създаване на обединението, правата и задълженията на участниците в обединението, разпределението на отговорността между членовете на обединението и дейностите, които ще изпълнява всеки член на обединението */когото е приложимо*/;
* Декларация за обстоятелствата по чл. 54, ал. 1, т. 1, 2 и 7 от ЗОП *- Образец № 8*;
* Декларация за обстоятелствата по чл. 54, ал. 1, т. 3-5 от ЗОП -*Образец № 9;*
* Декларация по чл. 66, ал. 1 от ЗОП за подизпълнителите (ако такива ще бъдат използвани) и дела от поръчката, който ще им бъде възложен, както и доказателство за поетите от подизпълнителите задължения - по образец *(Образец №* *10*), както и декларация от посочените подизпълнители (при наличие на такива) - по образец *Образец №* *10.1*;
* Декларация по чл. 101, ал. 11, във в*ръзка с чл. 107, т. 4 ЗОП за липса на свързаност с Друг участник - Образец №* *11*;
* Декларация по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици от участник/подизпълнител - *Образец № 12;*
* Декларация от участника, че е изпълнил минимум дейности с предмет и обем, идентични или сходни с тези на поръчката за последните 3 (три) години от датата на подаване на офертата за участие - *Образец №* *13*;
* Декларация от участника, че разполага с валиден Лиценз за търговия с електрическа енергия съгласно чл. 39 от Закона за енергетиката - О*бразец № 14*;
* Декларация от участника, че е регистриран в регистъра на „Електроенергиен системен оператор" ЕАД като „координатор на стандартна балансираща група" - *Образец № 15*;

Не се допускат промени, изразяващи се в изтриване и/или допълване на образците.

Участник, който не представи Техническо предложение или представеното не отговаря на обявените условия на поръчката ще бъде отстранен от участие в обществената поръчка.

Участник, който не представи ценово предложение, или представеното не отговаря на обявените условия на поръчката ще бъде отстранен от участие.

Срокът на валидност на офертата е 90 календарни дни, считано от крайния срок за подаване на оферти, посочен в публикуваната обява.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на заявления за участие или оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Заявленията за участие или офертите на лицата от списъка се завеждат в регистъра на получените оферти.

До изтичането на срока за подаване на офертите всеки участник може да промени, да допълни или да оттегли заявлението или офертата си.

Всеки участник в обществената поръчка има право да представи само една оферта. Няма възможност за представяне на варианти в офертите.

Участниците следва да прегледат и да се съобразят с всички указания, образци, условия и изисквания, представени в документацията.

За допълнителна информация и въпроси се обръщайте към Анна Рупенова, тел. +359 9708581, адрес на електронна поща: annarupen@gmail.com

1. **Начин, място и срок за получаване на офертите.**

Желаещите да участват в обявената поръчка подават оферти лично или чрез упълномощено лице, по пощата или чрез куриер, с препоръчано писмо с обратна разписка в учебно-административната сграда на УниБИТ, на адрес: гр. София, п.к. 1784, бул. „Цариградско шосе” № 119, ет. 1, Деловодствоот 09:00 до 17:30 часа до крайната дата за подаване на офертите **– 12.03.2019 г.**

Възложителят удължава срока с най-малко три дни, когато в първоначално определения срок са получени по-малко от три оферти, чрез публикуване на информация в Портала за обществени поръчки и профила на купувача на интернет-страницата на възложителя.

При приемане на офертата върху опаковката се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

Оферта, изпратена по пощата, трябва да е постъпила в Деловодство при УниБИТ в срока определен за получаване на офертите, като в противен случай тя не се разглежда и се връща на участника.

Възложителят не приема за участие и връща незабавно на участниците оферти, които са представени след изтичане на крайния срок за получаване или в незапечатана или скъсана опаковка. Тези обстоятелства се отбелязват във входящия регистър.

Всеки участник има право да представи само една оферта. Подизпълнителите нямат право да представят самостоятелна оферта.

1. **Отваряне на офертите.**

Офертите се отварят на **13.03.2019 год,** в 11:00 часа в сградата на УниБИТ, ет. 1, стая 109.

Когато възложителят публикува информация за удължаване на първоначалния срок за получаване на оферти, определя в нея нова дата и час за отваряне на офертите.

Отварянето на офертите е публично и на него могат да присъстват участниците или техни упълномощени представители.

1. **Гаранции**

**1.** Гаранцията за изпълнение на договора е в размер на 5 % *(пет процента)* от стойността на договора без ДДС.

В крайната стойност не се включват плащанията на възложителя за достъп и пренос на електрическа енергия през електроразпределителната мрежа на електроразпределителното предприятие.

1. Гаранцията може да бъде представена в една от следните форми:

а) парична сума, платима по следната банкова сметка на УниБИТ:

**УниБИТ**

**IBAN BG 56 BNBG 9661 3300 1665 01**

**BIC код BNBGBGSD**

**БНБ** - **ЦУ**

В платежния документ, като основание за внасяне на сумата се посочва № и дата на протокола на комисията за класиране на участниците и избор на изпълнител.

б) оригинал на безусловна и неотменима банкова гаранция за изпълнение на договор, издадена в полза на Възложителя, съгласно Приложение *- Образец № 6*, представен към настоящата документация, със срок на валидност най-малко 60 *(шестдесет)* дни след изтичане срока на договора.

Образецът е примерен и в случай, че съответната банка ползва собствени образци е важно те да са съобразени с изискванията на ЗОП и на Възложителя.

в) застраховка (застрахователна полица), която обезпечава изпълнението чрез покритие на отговорността на изпълнителя, със срок на валидност най-малко 60 (*шестдесет)* дни след изтичане срока на договора.

Застраховката следва да влиза в сила от датата на сключване на договора.

**Възложителят следва да бъде посочен като трето ползващо се лице по тази застраховка. Застраховката следва да покрива отговорността на изпълнителя и не може да бъде използвана за обезпечение на отговорността на изпълнителя по друг договор.**

Паричната сума или банковата гаранция могат да се предоставят от името на изпълнителя за сметка на трето лице - гарант.

Участникът, определен за изпълнител, избира сам формата на гаранцията за изпълнение.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Документът за гаранцията за изпълнение се представя към момента на сключване на договора.

Условията и сроковете за задържане или освобождаване на гаранцията за изпълнение се уреждат в договора за обществената поръчка.

1. **Приложения – образци**